Komission lausunto ey:n perustamissopimuksen 251 (2) (c) artiklan nojalla Euroopan parlamentin esittämistä muutoksista, jotka koskevat neuvoston yhteistä kantaa ehdotuksesta Euroopan parlamentin ja neuvoston päätökseksi lapsiin, nuoriin ja naisiin kohdistuvan väkivallan torjuntatoimenpiteitä koskevasta yhteisön toimintaohjelmasta (DAPHNE-ohjelma) (vuosille 2000-2003) - Komission ehdotusta muuttava ey:n perustamissopimuksen 250 (2) artiklan nojalla /* KOM/99/0670 lopull. - COD 99/0192 */





KOMISSION LAUSUNTO EY:n perustamissopimuksen 251 (2) (c) artiklan nojalla Euroopan parlamentin esittämistä muutoksista, jotka koskevat neuvoston yhteistä kantaa ehdotuksesta EUROOPAN PARLAMENTIN JA NEUVOSTON PÄÄTÖKSEKSI lapsiin, nuoriin ja naisiin kohdistuvan väkivallan torjuntatoimenpiteitä koskevasta yhteisön toimintaohjelmasta (DAPHNE-ohjelma) (vuosille 2000-2003) KOMISSION EHDOTUSTA MUUTTAVA EY:n perustamissopimuksen 250 (2) artiklan nojalla KOMISSION LAUSUNTO EY:n perustamissopimuksen 251 (2) (c) artiklan nojalla Euroopan parlamentin esittämistä muutoksista, jotka koskevat neuvoston yhteistä 1. TAUSTA Komissio hyväksyi 20. toukokuuta 1998 ehdotuksen neuvoston päätökseksi yhteisön keskipitkän aikavälin toimintaohjelmasta, joka koskee yhteisön tukea jäsenvaltioissa toteutettaville toimenpiteille lapsiin, nuoriin ja naisiin kohdistuvan väkivallan torjumiseksi (Daphne-ohjelma) (vuosille 2000-2004) (KOM(1998)335) [1]. Ehdotuksen oikeusperusta on Euroopan yhteisön perustamissopimuksen 235 artikla ja ehdotetun rahoituksen määrä 25 miljoonaa euroa viiden vuoden ajalle. [1] EYVL C 259, 18.8.1998, s.2. Ehdotus toimitettiin virallisesti Euroopan parlamentille ja neuvostolle 9. heinäkuuta 1998. Komissio muutti ehdotusta 17. helmikuuta 1999 ehdotukseksi Euroopan parlamentin ja neuvoston päätökseksi lapsiin, nuoriin ja naisiin kohdistuvan väkivallan torjuntatoimenpiteitä koskevasta yhteisön toimintaohjelmasta (Daphne-ohjelma) (vuosille 2000-2004) (KOM(1999)82) [2]. Ehdotuksen oikeusperusta on perustamissopimuksen 129 artikla. [2] EYVL C 89, 30.3.1999, s.42. Ehdotus toimitettiin virallisesti Euroopan parlamentille ja neuvostolle 17. helmikuuta 1999. Talous- ja sosiaalikomitea antoi lausuntonsa 28. huhtikuuta1999 [3] ja alueiden komitea 11. maaliskuuta 1999 [4]. Euroopan parlamentti antoi myönteisen päätöslauselman ehdotuksen ensimmäisessä käsittelyssä 16. huhtikuuta 1999 ja teki komission ehdotukseen 36 tarkistusta [5]. [3] EYVL (toistaiseksi julkaisematon). [4] EYVL (toistaiseksi julkaisematon). [5] EYVL C 219, 30.7.1999, s. 497. Komissio antoi 11. toukokuuta 1999 muutetun ehdotuksen (KOM (99) 244) [6], jossa hyväksyttiin 26 tarkistuksista kokonaan, osittain tai periaatteessa. Muutettu ehdotus toimitettiin neuvostolle 11. toukokuuta 1999. [6] EYVL C 162, 9.6.1999, s. 11. Neuvosto vahvisti yhteisen kannan perustamissopimuksen 251 artiklan nojalla 13. syyskuuta 1999. Euroopan parlamentti teki yhteiseen kantaan seitsemän tarkistusta 16. marraskuuta 1999. Ne on esitetty liitteessä. 2. HUOMAUTUKSIA EUROOPAN PARLAMENTIN TARKISTUKSISTA 1. Komissio hyväksyy kaikki seitsemän tarkistusta. - Komissio hyväksyi tarkistukset nro 1 ja 2 ensimmäisessä käsittelyssä. - Tarkistus nro 4 palauttaa komission alkuperäiseen ehdotukseen sisältyneen lauseen. - Tarkistus nro 6 lisää viittauksen tiedotusvälineisiin yleisten valistushankkeiden yhteydessä. - Tarkistukset nro 7, 8 ja 9 ovat peräisin 28. kesäkuuta 1999 tehdystä neuvoston päätöksestä (komiteamenettely). Ne eivät niinkään muuta sisältöä vaan muotoilevat tekstiä uudelleen. 2. Komissio hyväksyy Euroopan parlamentin 16. marraskuuta 1999 muuttaman yhteisen kannan ja toivoo, että päätös tehdään nopeasti. LIITE >TAULUKON PAIKKA> PERUSTELUT 1. Komissio antoi 20 päivänä toukokuuta 1998 tiedonannon lapsiin, nuoriin ja naisiin kohdistuvasta väkivallasta sekä teki ehdotuksen neuvoston päätökseksi tähän liittyvästä yhteisön keskipitkän aikavälin toimintaohjelmasta (Daphne-ohjelma) (vuosille 2000-2004) (KOM(98) 335 lopullinen). Ehdotuksen oikeusperusta oli Euroopan yhteisön perustamissopimuksen 235 artikla. 2. Komissio muutti 16 päivänä helmikuuta 1999 esityksen oikeusperustan Euroopan yhteisön perustamissopimuksen 129 artiklaksi (kansanterveys), jonka numero muutettiin Amsterdamin sopimuksella 152 artiklaksi. 3. Esityksen oltua Euroopan parlamentin ensimmäisessä käsittelyssä 16 päivänä huhtikuuta 1999 neuvosto vahvisti sitä koskevan yhteisen kannan 13 päivänä syyskuuta. 4. Euroopan parlamentti äänesti toisessa käsittelyssään 16 päivänä marraskuuta 1999 seitsemän tarkistusta yhteiseen kantaan. Komissio on hyväksynyt kaikki seitsemän tarkistusta ja muuttanut esitystään vastaavasti. 1998/0192 (COD) Ehdotus: EUROOPAN PARLAMENTIN JA NEUVOSTON PÄÄTÖS lapsiin, nuoriin ja naisiin kohdistuvan väkivallan torjuntatoimenpiteitä koskevasta yhteisön toimintaohjelmasta (DAPHNE-ohjelma) (vuosille 2000-2003) KOMISSION EHDOTUSTA MUUTTAVA EY:n perustamissopimuksen 250 (2) artiklan nojalla EUROOPAN PARLAMENTTI JA EUROOPAN UNIONIN NEUVOSTO, jotka ottavat huomioon Euroopan yhteisön perustamissopimuksen ja erityisesti sen 152 artiklan, ottavat huomioon komission ehdotuksen [7], [7] EYVL C 259, 18.8.1998, s. 2, EYVL C 89, 30.3.1999, s. 42, ja EYVL C 162, 6.9.1999, s.11 ottavat huomioon talous- ja sosiaalikomitean lausunnon [8], [8] EYVL C 169, 16.6.1999, s.35 ottavat huomioon alueiden komitean lausunnon [9], [9] EYVL C 198, 14.7.1999, s. 61 noudattavat perustamissopimuksen 251 artiklassa määrättyä menettelyä [10], [10] Euroopan parlamentin lausunto, annettu 16. huhtikuuta 1999 (EYVL C 219, 30.7.1999, s. 497), neuvoston yhteinen kanta ........ (ei vielä julkaistu virallisessa lehdessä) ja Euroopan parlamentin päätös, tehty ..... (ei vielä julkaistu virallisessa lehdessä). sekä katsovat seuraavaa: (1) Lapsiin, nuoriin ja naisiin kohdistuva fyysinen, seksuaalinen ja henkinen väkivalta loukkaa heidän oikeuttaan elämään, turvallisuuteen, vapauteen, omanarvontuntoon sekä fyysiseen ja psyykkiseen koskemattomuuteen ja muodostaa vakavan uhkan väkivallan uhrien fyysiselle ja mielenterveydelle. Tällaisen väkivallan vaikutukset ovat niin yleisiä yhteisössä, että niitä voidaan pitää merkittävänä terveydellisenä ongelmana. (2) On tärkeää ymmärtää, että väkivallalla on vakavia välittömiä ja pitkäaikaisia vaikutuksia yksilöiden, perheiden ja yhteisöjen terveydelle ja psyykkiselle ja sosiaaliselle kehitykselle sekä asianomaisten henkilöiden yhtäläisille mahdollisuuksille, ja että siitä aiheutuu suuria sosiaalisia ja taloudellisia kustannuksia koko yhteiskunnalle. (2a) Maailman terveysjärjestön määritelmän mukaan terveys tarkoittaa täydellistä fyysistä, psyykkistä ja sosiaalista hyvinvointia eikä vain sitä, ettei ole sairas tai vammainen. EY:n perustamissopimuksen 3 artiklan p alakohdan mukaisesti yhteisön toimintaan sisältyy myötävaikuttaminen korkean terveyden suojelun tason saavuttamiseen. (3) Nämä periaatteet tunnustetaan kaikkinaisen naisten syrjinnän poistamista koskevassa vuoden 1979 Yhdistyneiden Kansakuntien yleissopimuksessa, Yhdistyneiden Kansakuntien vuoden 1989 yleissopimuksessa lapsen oikeuksista, naisiin kohdistuvan väkivallan poistamista koskevassa vuoden 1993 Wienin julistuksessa, Beijingissä vuonna 1995 järjestetyssä neljännessä naisten maailmankonferenssissa hyväksytyssä julistuksessa ja toimintaohjelmassa, Tukholmassa vuonna 1996 järjestetyssä konferenssissa hyväksytyssä, alaikäisten seksuaalista hyväksikäyttöä ja alaikäisillä käytävää kauppaa vastustavassa julistuksessa ja toimintaohjelmassa sekä nuorisopolitiikkaa ja -ohjelmia koskevassa Lissabonin julistuksessa, joka hyväksyttiin nuorisoasioista vastaavien ministerien maailmankonferenssissa vuonna 1998. (4) Euroopan unioni on ryhtynyt toimiin oikeus- ja sisäasioiden alalla erityisesti 24 päivältä helmikuuta 1997 olevalla yhteisellä toiminnalla ihmiskaupan ja lasten seksuaalisen hyväksikäytön vastaisesta toiminnasta [11]. Väkivaltaa koskevat rikosoikeudelliset näkökohdat kuuluvat jäsenvaltioiden toimivaltaan. [11] EYVL L 63, 4.3.1997, s. 2. (5) Euroopan parlamentti on ihmiskaupasta 18 päivänä tammikuuta 1996 [12], alaikäisistä väkivallan uhreista 19 päivänä syyskuuta 1996 [13], toimenpiteistä alaikäisten suojelemiseksi Euroopan unionissa 12 päivänä joulukuuta 1996 [14], toimenpiteistä alaikäisten suojelemiseksi Euroopan unionissa 12 päivänä joulukuuta 1996 [15], ja naisilla käytävästä kaupasta seksuaalista hyväksikäyttöä varten 16 päivänä joulukuuta 1997 [16] antamissaan päätöslauselmissa vedonnut komissioon, jotta tämä laatisi ja panisi täytäntöön toimintaohjelmia kyseisen väkivallan torjumiseksi. [12] EYVL C 32, 5.2.1996, s. 88. [13] EYVL C 320, 28.10.1996, s. 190. [14] EYVL C 20, 20.1.1997, s. 170. [15] EYVL C 304, 6.10.1997, s. 55. [16] EYVL C 14, 19.1.1998, s. 39. (6) Kansanterveyden alan toimintakehyksestä 24 päivänä marraskuuta 1993 antamassaan tiedonannossa komissio totesi, että muun muassa henkilövahinkojen ehkäiseminen on tärkeä kansanterveyden alan toiminta-alue. Tämän puitteissa tehtiin 8 päivänä helmikuuta 1999 Euroopan parlamentin ja neuvoston päätös N:o 372/1999/EY henkilövahinkojen ehkäisemistä koskevan yhteisön toimintaohjelman hyväksymisestä, osana kansanterveyden alan toimia [17]. [17] EYVL L 46, 20.2.1999, s. 1. (7) Tukemalla lapsiin, nuoriin ja naisiin kohdistuvan väkivallan tuntemuksen ja sen syiden ymmärtämisen lisäämistä sekä väkivallasta tiedottamisen laajentamista ja kehittämällä yhteisön nykyisiä ohjelmia ja toimia täydentäviä toimia välttäen kuitenkin toiminnan turhaa päällekkäisyyttä, ohjelmalla vaikutetaan merkittävästi hyväksikäytön vähenemiseen ja ihmisten terveyden korkeatasoisen suojelun varmistamiseen ottaen huomioon fyysiset, mielenterveydelliset ja sosiaaliset näkökohdat, sekä hyvään elämänlaatuun. (8) Lapsiin, nuoriin ja naisiin kohdistuvaa väkivaltaa koskevat suorat toimet kuuluvat pohjimmiltaan jäsenvaltioiden toimivallan piiriin joko kansallisella, alue- tai paikallistasolla. (9) Yhteisö voi tuoda lisäarvoa jäsenvaltioiden toimiin lapsiin, nuoriin ja naisiin kohdistuvan seksuaalisen hyväksikäytön ja muun väkivallan ehkäisemiseksi jakamalla ja vaihtamalla tietoa ja kokemuksia ja edistämällä innovatiivista toimintatapaa, vahvistamalla yhdessä toiminnan painopisteet, kehittämällä tarvittaessa verkostoitumista, valitsemalla Euroopan yhteisön laajuisia hankkeita sekä motivoimalla ja aktivoimalla kaikkia asianomaisia osapuolia. (10) Tästä ohjelmasta voidaan saada lisäarvoa niin, että määritetään parhaat toimintatavat ja politiikat ja edistetään niitä, tuetaan innovaatioita ja vaihdetaan asian kannalta merkityksellisiä kokemuksia jäsenvaltioissa toteutetuista toimista mukaan lukien tiedot säädöksistä ja saavutetuista tuloksista. (11) Perustamissopimuksen 5 artiklassa vahvistettuja toissijaisuus- ja suhteellisuusperiaatteita noudattaen ehdotetun toimenpiteen tavoitteet voidaan saavuttaa paremmin yhteisön tasolla. Tässä päätöksessä säädetään ainoastaan niistä vähimmäisvaatimuksista, jotka ovat tarpeen halutun tavoitteen saavuttamiseksi. (12) On tarpeen edistää komission, jäsenvaltioiden, valtiosta riippumattomien järjestöjen ja erityisesti lasten, nuorten ja naisten hyvinvoinnin ja elämänlaadun puolesta toimivien järjestöjen aktiivista kumppanuutta tällä alalla, ja tukea kaikkien asian kannalta merkityksellisten politiikkojen ja toimenpiteiden yhteisvaikutusta edistämällä valtiosta riippumattomien järjestöjen, muiden järjestöjen sekä kansallisten, alueellisten ja paikallisten viranomaisten välistä yhteistyötä. (13) Jotta ohjelman tavoitteet voitaisiin saavuttaa ja käyttää saatavilla olevia resursseja mahdollisimman tehokkaasti, ohjelman toiminta-alueet on määriteltävä huolellisesti valitsemalla ohjelmaan hankkeita, jotka tarjoavat muita enemmän lisäarvoa yhteisölle ja joissa monialaista lähestymistapaa käyttäen testataan uusia mahdollisuuksia väkivallan ehkäisemiseksi ja jaetaan niistä tietoa. (14) Olisi edistettävä yhteistyötä ohjelman alalla toimivaltaisten järjestöjen, kolmansien maiden sekä kaikkien niiden kanssa, joiden voidaan olettaa osallistuvan väkivallan ehkäisemiseen. (15) Olisi huolehdittava siitä, että liittymistä edeltävässä vaiheessa olevat jäsenyyttä hakeneet maat pääsevät osallistumaan tähän ohjelmaan asianomaisissa sopimuksissa, erityisesti assosiaatiosopimuksissa ja niihin liittyvissä lisäpöytäkirjoissa määrättyjen edellytysten mukaisesti. (16) Ohjelman painoarvon ja vaikutusten lisäämiseksi toimia olisi arvioitava jatkuvasti kiinnittämällä erityistä huomiota niiden tehokkuuteen ja asetettujen tavoitteiden saavuttamiseen, jotta voidaan tehdä tarvittavat tarkistukset. (17) Ohjelman olisi oltava nelivuotinen, jotta olisi riittävästi aikaa toteuttaa toimenpiteitä asetettujen tavoitteiden saavuttamiseksi. (18) Asianmukaisen komitean olisi avustettava komissiota tämän päätöksen soveltamisessa. (18) Täytäntöönpanotoimenpiteet on toteutettava menettelystä komissiolle siirrettyä täytäntöönpanovaltaa käytettäessä 28 päivänä kesäkuuta 1999 tehdyn neuvoston päätöksen 1999/468/EY mukaisesti [18]. [18] EYVL L 184, 17.7.1999, s. 23. (19) Tässä päätöksessä vahvistetaan ohjelman koko keston ajaksi rahoituspuitteet, jota budjettivallan käyttäjän olisi pidettävä Euroopan parlamentin, neuvoston ja komission välillä talousarviota koskevasta kurinalaisuudesta ja talousarviomenettelyn parantamisesta 6 päivänä toukokuuta 1999 tehdyn toimielinten sopimuksen 33 kohdan mukaisena, ensisijaisena ohjeenaan vuosittaisessa talousarviomenettelyssä [19], [19] EYVL OVAT PÄÄTTÄNEET SEURAAVAA: 1 artikla Ohjelman perustaminen 1. Perustetaan lapsiin, nuoriin ja naisiin kohdistuvan väkivallan torjuntatoimenpiteitä koskeva yhteisön toimintaohjelma 1 päivänä tammikuuta 2000 alkavaksi ja 31 päivänä joulukuuta 2003 päättyväksi kaudeksi. 2. Ohjelman tavoitteena on osaltaan varmistaa fyysisen terveyden ja mielenterveyden korkeatasoinen suojelu suojelemalla lapsia, nuoria ja naisia väkivallalta mukaan lukien seksuaalinen hyväksikäyttö, ehkäisemällä väkivaltaa ja tarjoamalla tukea väkivallan uhreille erityisesti, jotta he eivät uudelleen joutuisi alttiiksi väkivallalle. Sen tavoitteena on myös avustaa ja kannustaa tällä alalla toimivia valtiosta riippumattomia ja muita järjestöjä. Ohjelmalla edistetään näin sosiaalista hyvinvointia. 3. Liitteessä vahvistetuilla, ohjelman mukaisesti toteutettavilla toimilla on tarkoitus edistää (a) rajat ylittäviä toimia, joilla perustetaan monialaisia verkostoja ja varmistetaan tietojen vaihto, parhaat toimintatavat ja yhteistyö yhteisön tasolla (b) rajat ylittäviä toimia yleisen tietoisuuden lisäämiseksi (c) täydentäviä toimia. 2 artikla Täytäntöönpano 1. Komissio varmistaa 1 artiklan 3 kohdassa tarkoitettujen toimien toteuttamisen kiinteässä yhteistyössä jäsenvaltioiden kanssa 5 ja 6 artiklan mukaisesti. 2. Komissio toimii jäsenvaltioita kuultuaan yhteistyössä lapsiin, nuoriin ja naisiin kohdistuvan väkivallan ehkäisemisen ja väkivallan uhrien suojelemisen ja tukemisen alalla toimivien laitosten ja järjestöjen kanssa. Se edistää erityisesti valtiosta riippumattomien järjestöjen rajat ylittävää yhteistyötä kansallisten, alueellisten ja paikallisten viranomaisten kanssa. 3. Komissio ottaa huomioon tällä alalla kansallisella, alueellisella ja paikallisella tasolla toteutettavat toimet. Se myös varmistaa, että kaikki kohderyhmät otetaan huomioon tasapuolisesti. 4. Merkittävän määrän jäsenvaltioita on osallistuttava toteutettaviin toimiin. 3 artikla Talousarvio 1. Nelivuotisen ohjelman 2000-20003 täytäntöönpanoon varatuiksi rahoituspuitteiksi vahvistetaan 20 miljoonaa euroa. 2. Budjettivallan käyttäjä myöntää vuotuiset määrärahat rahoitusnäkymien rajoissa. 3. Yhteisön osuus vaihtelee toimen luonteen mukaan. Se saa olla enintään 80 prosenttia toimen kokonaiskustannuksista. 4 artikla Yhdenmukaisuus ja täydentävyys Komissio varmistaa, että ohjelman mukaisesti toteutettavat yhteisön toimet ja muiden asian kannalta merkityksellisten yhteisön ohjelmien ja toimenpiteiden nojalla toteutettavat toimet, kansanterveyden alan tuleva kehitys mukaan lukien, ovat keskenään yhdenmukaisia ja toisiaan täydentäviä. 5 artikla Täytäntöönpanotoimenpiteet 1. Tämän päätöksen täytäntöönpanemiseksi tarvittavat toimenpiteet, jotka koskevat a) vuosittaista työsuunnitelmaa ohjelmaan sisältyvien toimenpiteiden täytäntöönpanemiseksi, mukaan lukien vaikutukset talousarvioon ja valintaperusteet, b) ohjelman eri osien välistä yleistä tasapainoa, c) menettelyjä, jotka koskevat yhteensovittamista tämän ohjelman tavoitteen saavuttamiseen välittömästi liittyvien ohjelmien ja aloitteiden kanssa, d) 8 artiklassa tarkoitettua kolmansien maiden ja kansainvälisten järjestöjen kanssa tehtävää yhteistyötä koskevia järjestelyjä ja e) ohjelman seurantaa ja arviointia koskevia menettelyjä, toteutetaan 6 artiklan 2 kohdassa tarkoitettua hallintomenettelyä noudattaen. 2. Tämän päätöksen täytäntöönpanemiseksi tarvittavat muut toimenpiteet toteutetaan 6 artiklan 3 kohdassa tarkoitettua neuvoa-antavaa menettelyä noudattaen. 6 artikla Komitea 1. Komissiota avustaa komitea, joka muodostuu jäsenvaltioiden edustajista ja jonka puheenjohtajana on komission edustaja. 2. Tähän kohtaan viitattaessa sovelletaan päätöksen 1999/468/EY 4 artiklassa tarkoitettua hallintomenettelyä mainitun päätöksen 7 artiklan 3 kohtaa ja 8 artiklaa noudattaen. Päätöksen 1999/468/EY 4 artiklan 3 kohdassa tarkoitettu määräaika on kaksi kuukautta. 3. Tähän kohtaan viitattaessa sovelletaan päätöksen 1999/468/EY 3 artiklassa tarkoitettua neuvoa-antavaa menettelyä mainitun päätöksen 7 artiklan 3 kohtaa ja 8 artiklaa noudattaen. 4. Komitea vahvistaa työjärjestyksensä. 7 artikla EFTA/ETA-valtioiden, assosioituneiden Keski- ja Itä-Euroopan maiden, Kyproksen, Maltan ja Turkin osallistuminen Tähän ohjelmaan voivat osallistua - EFTA/ETA-valtiot ETA-sopimuksessa määrättyjen edellytysten mukaisesti, - assosioituneet Keski- ja Itä-Euroopan maat Eurooppa-sopimuksissa, niiden lisäpöytäkirjoissa ja asianomaisten assosiaationeuvostojen päätöksissä vahvistettujen edellytysten mukaisesti, - Kypros, lisämäärärahojen perusteella ja kyseisen maan kanssa sovittavien menettelyjen mukaisesti, - Malta ja Turkki lisämäärärahojen perusteella ja perustamissopimuksen mukaisesti. 8 artikla Kansainvälinen yhteistyö Jollei perustamissopimuksen 300 artiklasta muuta johdu, ohjelman täytäntöönpanon aikana edistetään yhteistyötä kolmansien maiden ja ohjelman alalla toimivaltaisten kansainvälisten järjestöjen kanssa sekä sellaisten järjestöjen kanssa, jotka todennäköisesti osallistuvat väkivallan kaikkien muotojen ehkäisemiseen ja väkivallalta suojelemiseen. 9 artikla Seuranta ja arviointi 1. Pannessaan tämän päätöksen täytäntöön komissio toteuttaa tarvittavat toimenpiteet ohjelman seurannan ja jatkuvan arvioinnin varmistamiseksi ottaen huomioon 1 artiklassa ja liitteessä esitetyt yleis- ja erityistavoitteet. 2. Ohjelman toisena toimintavuonna komissio esittää Euroopan parlamentille ja neuvostolle arviointikertomuksen. 3. Komissio toimittaa Euroopan parlamentille ja neuvostolle loppukertomuksen ohjelman päätyttyä. 4. Komissio sisällyttää 2 ja 3 kohdassa mainittuihin kertomuksiin tiedot yhteisön rahoituksesta toiminnan eri aloilla ja 4 artiklassa tarkoitetusta toimien keskinäisestä täydentävyydestä sekä arviointien tulokset. Komissio lähettää kertomukset myös talous- ja sosiaalikomitealle ja alueiden komitealle. 10 artikla Voimaantulo Tämä päätös tulee voimaan päivänä, jona se julkaistaan Euroopan yhteisöjen virallisessa lehdessä. Tehty Brysselissä, Euroopan parlamentin puolesta Neuvoston puolesta Puhemies Puheenjohtaja LIITE ERITYISTAVOITTEET JA -TOIMET I RAJAT YLITTÄVÄT TOIMET, JOILLA PERUSTETAAN MONIALAISIA VERKOSTOJA JA VARMISTETAAN TIETOJEN VAIHTO, PARHAAT TOIMINTATAVAT JA YHTEISTYÖ YHTEISÖN TASOLLA Tavoite: Tuetaan ja kannustetaan väkivallan torjunnan alalla toimivia valtiosta riippumattomia ja muita järjestöjä sekä viranomaisia toimimaan yhteistyössä keskenään. 1. Tuetaan monialaisten verkostojen perustamista ja vahvistamista sekä edistetään ja tuetaan valtiosta riippumattomien järjestöjen yhteistyötä eri kansallisten, alueellisten ja paikallisten järjestöjen ja viranomaisten kanssa, jotta lisättäisiin keskinäistä tietoa ja ymmärtämystä muiden tehtävistä ja helpotettaisiin asian kannalta merkityksellisen tiedon vaihtoa. 2. Edistetään ja vaihdetaan parhaita toimintatapoja, mukaan lukien pilottihankkeet, väkivallan ehkäisemisen ja lasten, nuorten ja naisten tukemisen ja suojelun alalla yhteisön tasolla. Verkostoissa toteutetaan erityisesti väkivaltaongelmien ratkaisemista koskevaa toimintaa seuraavasti: (1) luodaan yhteiset puitteet väkivallan, sen syiden ja seurausten analysoimiseksi, mukaan lukien väkivallan eri muotojen määritteleminen (2) mitataan Euroopassa esiintyvien väkivallan eri muotojen todelliset vaikutukset uhreihin ja yhteiskuntaan sen määrittämiseksi, mikä on tarkoituksenmukainen tapa vastata niihin (3) arvioidaan seksuaalisen hyväksikäytön ja muun väkivallan ehkäisemiseksi ja havaitsemiseksi sekä väkivallan uhrien tukemiseksi tarvittavia erilaisia toimenpiteitä ja toimintatapoja ja niiden tehokkuutta, jotta uhrit eivät uudelleen joutuisi alttiiksi väkivallalle. II RAJAT YLITTÄVÄT TOIMET YLEISEN TIETOISUUDEN LISÄÄMISEKSI Tavoite: Tuetaan yleisen tietoisuuden lisäämistä lapsiin, nuoriin ja naisiin kohdistuvasta väkivallasta ja sen ehkäisemisestä, mukaan lukien seksuaalista hyväksikäyttöä varten, kaupallisessa tarkoituksessa tapahtuvaa seksuaalista hyväksikäyttöä ja muuta seksuaalista hyväksikäyttöä varten tapahtuvan ihmiskaupan uhrit. 1. Edistetään yhteistyössä jäsenvaltioiden kansalaisten, tiedotusvälineiden ja erityisesti lasten ja nuorten, opettajien sekä muiden asianomaisten tahojen keskuudessa toteutettavia tiedotuskampanjoita, eurooppalaista lisäarvoa omaavia pilottihankkeita sekä valistushankkeita, jotka koskevat väkivallan mahdollisia vaaroja ja niiden välttämiskeinoja, mukaan lukien tieto lainsäädännöllisistä toimista, terveyskasvatus ja väkivallan torjuntaan liittyvä koulutus. 2. Kehitetään yhteisön laajuinen tietolähde avustamaan ja informoimaan valtiosta riippumattomia järjestöjä ja viranomaisia hallitusten, valtiosta riippumattomien järjestöjen sekä yliopistojen ja korkeakoulujen kokoamista väkivaltaa, sen torjuntaa ja uhrien tukemista koskevista julkisista tiedoista, sekä toimittamaan niille tietoja yhteisön puitteissa toteutetuista asiaan liittyvistä toimista ja ohjelmista. Tämän olisi mahdollistettava tietojen liittäminen kaikkiin asian kannalta merkityksellisiin tietojärjestelmiin. 3. Tuetaan tutkimuksia, joissa keskitytään väkivaltaan ja seksuaaliseen hyväksikäyttöön sekä niiden torjuntakeinoihin ja joiden tavoitteena on muun muassa määritellä tehokkaimmat menetelmät ja politiikat väkivallan torjumiseksi; väkivallan uhrien tukemiseksi, erityisesti jotta he eivät uudelleen joutuisi alttiiksi väkivallalle; sekä yhteiskunnallisten ja taloudellisten kustannusten tarkastelemiseksi, jotta voitaisiin määrittää, millä tavalla tähän ilmiöön pitäisi vastata. 4. Parannetaan väkivallan seurausten havaitsemista, niistä ilmoittamista ja niiden hallintaa. III TÄYDENTÄVÄT TOIMET Komissio voi päätöksen 2, 5 ja 6 artiklaa noudattaen ohjelmaa toteuttaessaan käyttää teknisen avun organisaatioita, joita rahoitetaan ohjelman kokonaismäärärahoista. Samoin edellytyksin komissio voi käyttää asiantuntija-apua. Lisäksi komissio voi järjestää seminaareja, konferensseja tai muita asiantuntijakokouksia, joilla voidaan edistää ohjelman täytäntöönpanoa, sekä kehittää tiedotus-, julkaisu- tai tiedonlevitystoimia.